Itävallan Grand Prix 1986
Itävallan Grand Prix 1986 oli Formula 1 -sarjan osakilpailu, joka ajettiin 17. elokuuta 1986 Österreichringin radalla. Kilpailun voitti Alain Prost, jolle voitto oli kauden kolmas. Paalupaikalta lähtenyt Teo Fabi joutui keskeyttämään moottoririkon takia ajettuaan 17 kierrosta. Kilpailu nähtiin suorana lähetyksenä Suomessa YLE TV1:ssä selostajana Juha Jokinen. Arrowsilla ajanut Christian Danner saavutti ensimmäisen pistesijan.